  Виталий Пронин Туэ йӧ 30-40 сантиметр гинэ, нош йӧкурамен валче 60 сантиметрлэсь но зӧк. Сое кузь пилаосын вандылӥзы.Ижысь люкмесъёс Йӧвылэсултон нуналлы дась. Со сярысь ивортӥз Россиысь МЧС-лэн Удмурт Республикая Валтӥсь управлениез.Толон шаерысьтымы спасательёс люкмес усьтӥзы Иж ӵыпетын. Пичи судноосъя инспекциысь вылӥ инспектор Роман Решетников ивортэмъя, люкмесэз 1 метр 20 сантиметрлэсь мур карыны лэземын ӧвӧл,  вуэ пырон но потон интыосы пу пагӟаос пуктоно. Люкмес дорын одно луыны кулэ кылиськон-дӥсяськон (шунтӥськон) инты. Отын дежурить карыны кулэ спасательёс, ӝог юрттэт сётӥсьёс.Люкмес ты усьтон спасательёслы арысь аре секытэн сётске: я кезьыт куазен пилаоссы ужамысь дугдо, я йӧкурам туж зӧк луэ. Туэ йӧ 30-40 сантиметр гинэ, нош йӧкурамен валче 60 сантиметрлэсь но зӧк. Сое кузь пилаосын вандылӥзы.Йӧвылэсултон дыръя вуэ пырыны мылкыд карисьёс тужгес трос люкасько Ижысь ӵыпетын. Роман Решетников верамъя, арлы быдэ 4 сюрс мында адямиос зымыло. Вуэ пырыны лэземын ӧвӧл: курытсэ шӧмъям муртъёслы, сюлэм но сэр висёнъёсын курадӟисьёслы, пыэдэн черламъёслы.УД Туспуктӥз А. Горбунов Теги: Ижкар Йвылэсултон  